Svjetsko prvenstvo u biatlonu
Svjetsko prvenstvo u biatlonu je sportsko takmičenje u organizaciji Međunarodnog biatlonskog saveza (IBU) u svim disciplinama biatlona u muškoj, ženskoj i juniorskoj konkurenciji. Prvenstva se održavaju svake godine, osim u olimpijskim godinama, da bi se izbjeglo poklapanje dvaju takmičenja. Prvo Svjetsko prvenstvo je održano 1958, samo u muškoj konkurenciji. Žene se dobile svoje Svjetsko prvenstvo 1984, da bi od 1989. Svjetsko prvenstvo bilo jedinstveno za muškarce i žene. Četiri puta (1990, 1998, 1999 i 2000) nije bilo moguće provesti pun program na odabranoj lokaciji zbog lošeg vremena ili nedovoljnog snijega, pa su se dijelovi takmičenja održali na drugoj lokaciji. U historiji svjetskih prvenstava u biatlonu natjecanja su održavana i u olimpijskoj godini, za one discipline koje nisu bile na olimpijskom programu.